সংরক্ষিত আসনে আ. লীগের প্রতি সিটের প্রতিদ্বন্দ্বী ৩২ জন
দ্বাদশ জাতীয় সংসদে সংরক্ষিত আসনে প্রতিদ্বন্দ্বিতা করতে আওয়ামী লীগের প্রতিটি সিটের জন্য গড়ে ৩২ নারী প্রার্থী প্রতিদ্বন্দ্বিতা করছেন।
আওয়ামী লীগের মনোনয়ন ফরম সংগ্রহ করেছেন মোট ১ হাজার ৫৪৯ জন এবং ফরম বিক্রি থেকে দলটি আয় করেছে ৭ কোটি ৭৪ লাখ টাকা।
আজ বৃহস্পতিবার রাজধানীর বঙ্গবন্ধু অ্যাভিনিউয়ে আওয়ামী লীগের কেন্দ্রীয় কার্যালয়ে এক সংবাদ সম্মেলনে দলের সাধারণ সম্পাদক ওবায়দুল কাদের এসব তথ্য জানান।
এবারের সংসদের ৬২ জন স্বতন্ত্র সংসদ সদস্য আওয়ামী লীগ সভাপতি ও প্রধানমন্ত্রী শেখ হাসিনাকে তাদের পক্ষ থেকে সংরক্ষিত আসনের সদস্য নির্বাচনের ক্ষমতা দেন।
এতে মোট ৫০টি সংরক্ষিত আসনের মধ্যে আওয়ামী লীগ ৪৮ জন সংসদ সদস্য দিতে পারবে। বাকি দুটি সদস্য পদ থাকবে জাতীয় পার্টির জন্য।
গত ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে আওয়ামী লীগ ২২৩টি আসনে জয়লাভ করে।
একাদশ সংসদে সংরক্ষিত নারী আসনে আওয়ামী লীগের সদস্য ছিলেন ৪৩ জন।
গত মঙ্গলবার আওয়ামী লীগ মনোনয়ন ফরম বিক্রি শুরু করে এবং আজ বিকেল ৪টায় তা শেষ হয়।

দ্বাদশ জাতীয় সংসদে সংরক্ষিত আসনে প্রতিদ্বন্দ্বিতা করতে আওয়ামী লীগের প্রতিটি সিটের জন্য গড়ে ৩২ নারী প্রার্থী প্রতিদ্বন্দ্বিতা করছেন।